**Jonkheer Karel Pieter Antoni Jan Hubertus (Carel) Godin de Beaufort** (10. huhtikuuta 1934 Maarsbergen – 2. elokuuta 1964 Köln) oli hollantilainen kilpa-ajaja. Hän ajoi Formula 1 -luokassa 1957–1964.

F1-urallaan hän osallistui 29 Grand Prix'iin. Ajaessaan Formula 2 -sarjaa hän osallistui kahteen Saksan GP:iin, jotka järjestettiin F1:n kanssa samaan aikaan. Hän ajoi valmistajilta ostamillaan autoilla, jotka oli maalannut oransseiksi. Hänen yksityistallinsa kulki nimellä *Ecurie Maarsbergen* hänen syntymäpaikkansa mukaan. Uransa aikaisessa vaiheessa häntä pidettiin osaamattomana ja vaarana muille kuljettajille, mutta myöhemmin hänestä tuli suosittu ajaja.

Hänen tavaramerkkinsä oli kuuluisaksi tullut oranssi Porsche 718, jolla hän osallistui kahta osakilpailua lukuun ottamatta kaikkiin osakilpailuihin. Kilpa-auto oli jo hänen ostaessaan jäänyt jälkeen uusimmista formuloista, mutta se oli ainoa, johon hänellä oli varaa. Hän sai lempinimen "Fatty Porsche" raskaan autonsa takia. Persoonallisesti hän ajoi aina ilman kenkiä, ja viimeisessä kilpailussaan hänen nähtiin ajavan Beatles-perukki päässään kypärän sijasta.

De Beaufort kuoli onnettomuudessa Nürburgringillä Saksan GP:n harjoituksissa 1964. Hänen Porschensa ajautui yllättäen ulos surullisenkuuluisassa Bergwerk-mutkassa, jossa monet kuljettajat olivat menehtyneet. Hän kärsi pahoja pää-, rinta- ja jalkavammoja, ja hänet siirrettiin Kölnin neurokirurgiseen sairaalaan. Hän kuoli saamiinsa vammoihin kolme päivää myöhemmin.

Tulokset kilpailuittain
-----------------------

Lähde:  (**lihavointi** tarkoittaa paalupaikkaa ja *kursivointi* kilpailun nopeinta kierrosta)

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1958 | Porsche | ARG | MON | NED11 | 500 | BEL | FRA | GBR | GERKesk. | POR | ITA | MOR | - | 0 |
| 1959 | Porsche Maserati | MON | 500 | NED10 | FRA9 | GBR | GER | POR | ITA | USA |  |  | - | 0 |
| 1960 | Cooper | ARG | MON | 500 | NED8 | BEL | FRA | GBR | POR | ITA | USA |  | - | 0 |
| 1961 | Porsche | MON | NED14 | BEL11 | FRAKesk. | GBR16 | GER14 | ITA7 | USA |  |  |  | - | 0 |
| 1962 | Porsche | NED6 | MONDNQ | BEL7 | FRA6 | GBR14 | GER13 | ITA10 | USAKesk. | RSA11 |  |  | 16. | 2 |
| 1963 | Porsche | MON | BEL6 | NED9 | FRA | GBR10 | GERKesk. | ITADNQ | USA6 | MEX10 | RSA10 |  | 14. | 2 |
| 1964 | Porsche | MON | NEDKesk. | BEL | FRA | GBR | GERDNS | AUT | ITA | USA | MEX |  | - | 0 |

Lähteet
-------

1. ↑  RogloView and modify data on Wikidata. Tieto on haettu Wikidatasta.
2. 1 2  Carel Godin de Beaufort *Biography*. Motor Sport Magazine. Viitattu 11.2.2021. (englanniksi)
3. ↑  1957 German Grand Prix - RACE RESULT *Formula1.com*. Formula One World Championship Limited. Viitattu 11.2.2021. (englanniksi)
4. ↑  1958 German Grand Prix - RACE RESULT *Formula1.com*. Formula One World Championship Limited. Viitattu 11.2.2021. (englanniksi)
5. 1 2 3  Carel Godin de Beaufort - Netherlands ESPN. Viitattu 8.2.2021. (englanniksi)
6. ↑  STATS F1: Carel GODIN de BEAUFORT - Involvement • STATS F1 *www.statsf1.com*. Viitattu 21.8.2017. (englanniksi)

Aiheesta muualla
----------------

* 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Alankomaat

 |

 |